Publication: Magyar Közlöny
Issue: MK-1999-126 (Year: 1999, Number: 126)
Era: 1990-2004
Section: a 38/1999. (XII. 29.) PM rendelethez
Paragraph Index: 949

2. Cikk Ez a határozat 2000. január 1-jén lép hatályba. Kelt Lillehammerben, 1999. december 2-án A Vegyes Bizottság nevében az elnök Sorszám: 23. A gazdasági minisztertől A Magyar Köztársaság és az Észt Köztársaság közötti szabadkereskedelmi megállapodás származási szabályokra vonatkozó jegyzőkönyvének módosításáról szóló levélváltás Őexcellenciája Dr. Chikán Attila Úrnak, a Magyar Köztársaság Gazdasági Miniszterének Tisztelt Miniszter Úr! Ezúton tisztelettel igazolom vissza — az Észt Köztársaság Kormánya nevében — az 1999. december 27-én kelt levele vételét, amelynek tartalma a következő: „A Magyar Köztársaság és az Észt Köztársaság közötti szabadkereskedelmi megállapodás elválaszthatatlan részét képező „A származó termék fogalmának meghatározásáról és az adminisztratív együttműködés módszereiről” szóló jegyzőkönyvnek, a Szerződő Felek és az Európai Unió közötti kétoldalú társulási megállapodások származási szabályaiban bekövetkezett módosításokkal való összhangba hozatala érdekében a Magyar Köztársaság Kormánya és az Észt Köztársaság Kormánya az alábbiakról határozott:

Source: https://magyarkozlony.hu/hivatalos-lapok/5a360f4e0206055567e52c10f846bd0bc2a5e1d5/dokumentumok/f0fc9d055bd268b37239cc16de7a3db47499d102/letoltes